Informācija par 2024.gada 24. aprīļa Ārkārtas dalībnieku sapulcē Nr.3 pieņemtajiem lēmumiem
Dalībnieku sapulce sasaukta saskaņā ar Publiskas personas kapitāla daļu un kapitālsabiedrību pārvaldības likuma 14.pantu, 65.panta otro daļu, 66.panta pirmās daļas 8., 13.punktu, 68.panta pirmo daļu, 70.panta pirmo daļu. 
Sapulces norises vieta un laiks:  Jaunā iela 31C, Jēkabpils, Jēkabpils novads, 2024.gada 24.aprīlī plkst. 14.00.

Sapulces darba kārtība:
1.	Kapitālsabiedrības darbības rezultātu, vidēja termiņa darbības stratēģijas izpildes un valdes locekļa darbības rezultātu 2023. gadā izvērtējums.
2.	Par valdes atlīdzību.
3.	Valdes locekļa ziņojums par administratīvo izmaksu optimizāciju.
4.	Citi jautājumi.
	
1.
Kapitālsabiedrības darbības rezultātu, vidēja termiņa darbības stratēģijas izpildes un valdes locekļa darbības rezultātu 2023. gadā izvērtējums

Pamatojoties uz Publiskas personas kapitāla daļu un kapitālsabiedrību pārvaldības likuma 14.panta pirmo daļu, 34.pantu, 65.panta otro daļu, 66.panta pirmās daļas  13.punktu, 
Kapitāla daļu turētāja pārstāvis ar 7 105 581, 00 balsīm PAR, pret nav, atturas nav, nolemj:
1.1. Nav konstatētas pazīmes, kas liecina par neefektīvu kapitālsabiedrības darbību, zaudējumiem, problēmām ar vidēja termiņa darbības stratēģijā noteikto mērķu sasniegšanu un citiem būtiskiem apstākļiem.
1.2. Priekšlikumi valdei:
1.2.1. Veikt pasākumus, lai kapitālsabiedrība spētu piedalīties projektu atlasē ES investīciju  apguves iespējām  pēc kritērijiem 2.2.1.1. pasākuma "Notekūdeņu un to dūņu apsaimniekošanas sistēmas attīstība piesārņojuma samazināšanai" pirmajai kārtai.
1.2.2. Veikt pasākumus, lai piesaistītu un ieinteresētu iedzīvotājus pieslēgties centralizētajiem ūdensapgādes un kanalizācijas tīkliem (valdes priekšlikums).
1.2.3. Lai nodrošinātu efektīvu un racionālu saimniecisko darbību, veikt pasākumus materiāli tehniskās bāzes attīstībai (valdes priekšlikums).

2.
Par valdes atlīdzību

Pamatojoties uz Publiskas personas kapitāla daļu un kapitālsabiedrību pārvaldības likuma 14.panta pirmo daļu, 34.pantu, 65.panta otro daļu, 66.panta pirmās daļas 8.punktu, 79.panta ceturto un septīto daļu, 
Kapitāla daļu turētāja pārstāvis ar 7 105 581 balsīm PAR, pret nav, atturas nav, nolemj:
2.1. Ar 2024.gada 1.maiju valdes loceklim tiek noteikta mēneša atlīdzība 3500 (2905/595) euro.
2.2. Valdes loceklim izmaksāt prēmiju vienas mēneša atlīdzības apmērā (prēmijas aprēķināšanai izmantojot atlīdzības apmēru, kāds tas bijis iepriekšējā pārskata gada beigās, t.i. 3350 euro.

3.
Valdes locekļa ziņojums par administratīvo izmaksu optimizāciju

Pamatojoties uz Publiskas personas kapitāla daļu un kapitālsabiedrību pārvaldības likuma 14.panta pirmo daļu, 65.panta otro daļu, 66.panta pirmās daļas 13.punktu,
Kapitāla daļu turētāja pārstāvis ar 7 105 581 balsīm PAR, pret nav, atturas nav, nolemj:
3.1. Apstiprināt valdes locekļa ziņojumu par administratīvo izmaksu optimizāciju.

4.
Citi jautājumi

Citu jautājumu, kurus būtu nepieciešams izskatīt nav.


